pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ธพว.ออก 2 มาตรการด่วนอุ้มเอสเอ็มอีประสบภัยพายุฮีโกส พักชำระหนี้ 6 เดือน คู่เติมทุนดอกเบี้ยพิเศษ ช่วยฟื้นฟูธุรกิจ
วันพฤหัสบดีที่ 27 สิงหาคม 2563
ธพว.ออก 2 มาตรการด่วนอุ้มเอสเอ็มอีประสบภัยพายุฮีโกส พักชําระหนี้ 6 เดือน คู่เติมทุนดอกเบี้ยพิเศษ ช่วยฟื้นฟูธุรกิจ
ธพว.พร้อมช่วยเหลือเคียงข้างผู้ประกอบการเอสเอ็มอีที่ประสบอุทกภัยพายุโซนร้อนฮีโกสออก 2 มาตรการเร่งด่วน ให้สิทธิพักชําระหนี้ 6 เดือน และเติมทุนดอกเบี้ยต่ําพิเศษ นําไปใช้หมุนเวียนฟื้นฟูธุรกิจ
นางสาวนารถนารี รัฐปัตย์ กรรมการผู้จัดการ ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank เปิดเผยว่า ตามที่หลายจังหวัดของประเทศไทยโดยเฉพาะในพื้นที่ภาคเหนือและภาคตะวันออกเฉียงเหนือตอนบน ได้รับผลกระทบจากอิทธิพลของพายุโซนร้อนฮีโกส ทําให้เกิดฝนตกหนักอย่างต่อเนื่อง มีน้ําท่วมฉับพลัน และน้ําป่าไหลหลาก ส่งผลให้ผู้ประกอบธุรกิจในพื้นที่ดังกล่าว ประสบปัญหาทางตรงและทางอ้อมในด้านการประกอบอาชีพ ธนาคารมีความห่วงใยเป็นอย่างยิ่ง จึงได้ออก 2 มาตรการเร่งด่วนช่วยเหลือลูกค้าธนาคารที่จะได้รับผลกระทบจากภัยพิบัติในครั้งนี้ ได้แก่
1.มาตรการพักชําระหนี้ สําหรับเงินกู้ยืมแบบมีระยะเวลา (Term loan) พักชําระเงินต้นพร้อมดอกเบี้ยเป็นระยะเวลาไม่เกิน 6 เดือน ส่วนสัญญาเบิกเงินทุนหมุนเวียนประเภทตั๋วสัญญาใช้เงิน (Promissory Note : P/N) ออกมาตรการช่วยเหลือพักชําระดอกเบี้ยเป็นเวลาไม่เกิน 6 เดือน
และ 2.มาตรการสินเชื่อฉุกเฉินเพื่อฟื้นฟูกิจการ เพื่อให้ลูกค้าธนาคารที่ได้รับความเสียหาย มีเงินทุน นําไปฟื้นฟูและหมุนเวียนในกิจการ ซึ่งมีระยะเวลากู้สูงสุดไม่เกิน 5 ปี ปลอดชําระคืนเงินต้น (Grace Period) ไม่เกิน 1 ปี คิดอัตราดอกเบี้ยร้อยละ 4.99 ต่อปี ตลอดอายุสัญญา วงเงินสินเชื่อสูงสุดต่อราย ดังนี้ 1.ลูกหนี้ที่มีวงเงินอนุมัติรวมไม่เกิน 1 ล้านบาท ให้วงเงินกู้ไม่เกิน 5 แสนบาท 2.ลูกหนี้ที่มีวงเงินอนุมัติรวมมากกว่า 1 ล้านบาท แต่ไม่เกิน 5 ล้านบาท ให้กู้สูงสุดไม่เกิน 1 ล้านบาท และ3.ลูกหนี้ที่มีวงเงินอนุมัติมากกว่า 5 ล้านบาท ให้กู้สูงสุดไม่เกิน 2 ล้านบาท ทั้งนี้รวมวงเงินเดิมแล้วไม่เกิน 15 ล้านบาท ส่วนหลักประกันให้พิจารณาหลักประกันเดิมก่อน และสามารถใช้หลักประกัน บสย. ค้ําประกัน เฉพาะมาตรการที่เพิ่มไม่เกิน 2 ล้านบาท
ทั้งนี้ ธพว. กําหนดพื้นที่ช่วยเหลือผู้ประกอบการที่ได้รับผลกระทบจากภัยพิบัติ โดยเป็นจังหวัดที่ได้รับผลกระทบจากน้ําไหลหลาก ดินโคลนถล่ม และดินสไลด์ 15 จังหวัด ได้แก่ น่าน, เชียงใหม่, แพร่, อุตรดิตถ์, ลําพูน, ลําปาง, เลย, หนองบัวลําภู, แม่ฮ่องสอน, พะเยา, อุดรธานี, สุโขทัย, เชียงราย, นครพนม และตาก และจังหวัดที่ได้รับผลกระทบจากวาตภัย 8 จังหวัด ได้แก่ อํานาจเจริญ, สุรินทร์, สุราษฎร์ธานี, พังงา, ระนอง, นครศรีธรรมราช, ชุมพร และภูเก็ต
นอกจากนั้น สําหรับเอสเอ็มอีที่ต้องการเงินทุนเพื่อเสริมศักยภาพธุรกิจหลังภัยพิบัติผ่านไปแล้ว ธนาคารได้เตรียมสินเชื่ออัตราดอกเบี้ยพิเศษไว้รองรับ สําหรับใช้ลงทุน ขยาย ปรับปรุงกิจการ และหมุนเวียน เช่น สินเชื่อเพื่อยกระดับเศรษฐกิจชุมชน (Local Economy Loan) คิดอัตราดอกเบี้ยพิเศษ บุคคลธรรมดา ปีที่ 1-3 เพียง 4.875% ต่อปี และนิติบุคคล จะมีอัตราดอกเบี้ยถูกลงไปอีก ปีที่ 1-3 เพียง 2.875% ต่อปี และ สินเชื่อรายเล็ก Extra Cash อัตราดอกเบี้ยต่ํา 2 ปีแรก 3% ต่อปี และปีที่ 3-5 คิดอัตราดอกเบี้ย MLR+1% ต่อปี ผ่อนชําระนานสูงสุด 5 ปี วงเงินกู้สูงสุด 3 ล้านบาทต่อราย ไม่ต้องใช้หลักทรัพย์ค้ําประกัน เป็นต้น
สําหรับผู้ประกอบการเอสเอ็มอีที่ต้องการรับบริการ ติดต่อได้ที่สาขาของ ธพว. ทั่วประเทศ สอบถามข้อมูลเพิ่มเติมได้ที่ Call Center 1357
รัฐบาลไทย-ข่าวทำเนียบรัฐบาล-บีโอไอหนุนไทยฐานผลิตอุตสาหกรรมการแพทย์ อนุมัติโครงการลงทุน 1.2 หมื่นล้าน
วันอังคารที่ 1 กันยายน 2563
บีโอไอหนุนไทยฐานผลิตอุตสาหกรรมการแพทย์ อนุมัติโครงการลงทุน 1.2 หมื่นล้าน
บีโอไอหนุนไทยฐานผลิตอุตสาหกรรมการแพทย์ อนุมัติโครงการลงทุน 1.2 หมื่นล้าน
บีโอไอหนุนไทยฐานผลิตอุตสาหกรรมการแพทย์อนุมัติโครงการลงทุน 1.2 หมื่นล้าน
บีโอไอ สนับสนุนไทยเป็นฐานผลิตอุตสาหกรรมการแพทย์ อนุมัติลงทุนตามมาตรการเร่งรัดการลงทุนในอุตสาหกรรมการแพทย์ กว่า 40 โครงการ มูลค่า 1.2 หมื่นล้านบาท พร้อมไฟเขียวโครงการร่วมลงทุน ไทย-เกาหลีวิจัยพัฒนาเทคโนโลยีชีวภาพขั้นสูง มูลค่าลงทุนกว่า 400 ล้านบาท
นางสาวดวงใจ อัศวจินตจิตร์ เลขาธิการคณะกรรมการส่งเสริมการลงทุน หรือบีโอไอ เปิดเผยว่า บีโอไอมุ่งส่งเสริมให้ไทยเป็นฐานการผลิตอุตสาหกรรมการแพทย์ โดยเฉพาะในช่วงสถานการณ์การแพร่ระบาดของไวรัสโควิด-19 ได้มีมาตรการเร่งรัดการลงทุนในอุตสาหกรรมการแพทย์ ที่สิ้นสุดระยะเวลาการยื่นขอรับการส่งเสริมเมื่อเดือนมิถุนายน 2563 ที่ผ่านมา ปรากฏว่ามีโครงการที่ยื่นขอรับการส่งเสริมและอยู่ในเกณฑ์ได้รับสิทธิประโยชน์เพิ่มเติมตามมาตรการนี้ จํานวน 50 โครงการ โดยบีโอไอได้อนุมัติไปแล้ว 42 โครงการมีมูลค่าการลงทุนรวม 11,999.5 ล้านบาท
สําหรับโครงการที่ยื่นขอรับการส่งเสริม ส่วนใหญ่เป็นกิจการผลิตเครื่องมือแพทย์และชิ้นส่วนที่เกี่ยวข้องกับการป้องกันการแพร่ระบาดของไวรัสโควิด-19 ซึ่งเป็นไปตามเป้าหมายของรัฐบาล ที่ต้องการผลักดันให้ไทยเป็นฐานการผลิตเพื่อรองรับความต้องการทั้งในและต่างประเทศในอนาคต เช่น กิจการผลิตหน้ากากอนามัย กิจการผลิตถุงมือยาง นอกจากนี้ยังมีกิจการผลิต Non-Woven Fabric เช่น Spunbond หรือ Melt blown ที่ใช้เป็นวัตถุดิบสําคัญในการผลิตหน้ากากอนามัยหรืออุปกรณ์ทางการแพทย์
ตัวอย่างบริษัทที่น่าสนใจที่ได้รับการส่งเสริมการลงทุนตามมาตรการนี้ ได้แก่ บริษัท แอปสลาเจน จํากัด ซึ่งเป็นบริษัทร่วมทุนระหว่างบริษัท สยามไบโอไซเอนซ์ จํากัด (สัญชาติไทย) และบริษัท HAASE INVESTMENT (สัญชาติเยอรมัน) เพื่อวิจัยพัฒนาหรือผลิตตัวทําปฏิกิริยาชีวภาพในการตรวจวินิจฉัย (BIOLOGICAL REAGENTS) และสารละลายผสมที่ใช้ในการตรวจวินิจฉัย (MASTERMIXES) ที่เป็นองค์ประกอบสําคัญในการนําไปใช้ในการตรวจวินิจฉัยระดับโมเลกุลหรือใช้ในการตรวจหาสารพันธุกรรมของไวรัส ด้วยวิธี RT – PCR โดยมีมูลค่าลงทุน 9 ล้านบาท มีที่ตั้งโครงการที่จังหวัดนนทบุรี
นอกจากนี้ บีโอไอยังได้อนุมัติโครงการวิจัยพัฒนาเทคโนโลยีชีวภาพ ซึ่งเป็นกิจการที่ได้รับสิทธิประโยชน์สูงสุด เพื่อสนับสนุนให้ไทยเป็นฐานการผลิตในอุตสาหกรรมการแพทย์ ของบริษัท คินเจน ไบโอเทค จํากัด ซึ่งเป็นบริษัทร่วมทุนระหว่างบริษัท คินเจน โฮลดิ้งส์ จํากัด (สัญชาติไทย) กับบริษัท เจเนไซน์ อิงค์ จํากัด (สัญชาติเกาหลีใต้) ที่ใช้เทคโนโลยีขั้นสูง โดยนําจุลินทรีย์มาผลิตสารออกฤทธิ์ชีวภาพที่ใช้เป็นวัตถุดิบในการผลิตยาชีววัตถุที่จะมาทดแทนยาเคมี มูลค่าการลงทุนกว่า 400 ล้านบาท
สําหรับโครงการดังกล่าวเป็นการถ่ายทอดเทคโนโลยีการวิจัยและผลิตสารออกฤทธิ์ด้วยเทคโนโลยีชีวภาพขั้นสูงจากประเทศเกาหลีใต้ เพื่อพัฒนาต่อยอดกระบวนการผลิตให้กับโรงงานต้นแบบผลิตยาชีววัตถุแห่งชาติ (NATIONAL BIOPHARMACEUTICAL FACILITY, NBF) ของมหาวิทยาลัยเทคโนโลยีพระจอมเกล้าธนบุรี โดยบริษัทได้เสนอแผนความร่วมมือในการถ่ายทอดเทคโนโลยีให้แก่มหาวิทยาลัยอีกด้วย
รัฐบาลไทย-ข่าวทำเนียบรัฐบาล-นายกรัฐมนตรีเป็นห่วงประชาชน ย้ำเตือนให้ใช้ความระมัดระวังในการขับรถ และการสัญจรบนท้องถนน ในช่วงวันหยุดยาว
วันอาทิตย์ที่ 6 กันยายน 2563
นายกรัฐมนตรีเป็นห่วงประชาชน ย้ําเตือนให้ใช้ความระมัดระวังในการขับรถ และการสัญจรบนท้องถนน ในช่วงวันหยุดยาว
นายกรัฐมนตรีเป็นห่วงประชาชน ย้ําเตือนให้ใช้ความระมัดระวังในการขับรถ และการสัญจรบนท้องถนน ในช่วงวันหยุดยาว
วันที่ 6 กันยายน 2563 นายอนุชา บูรพชัยศรี โฆษกประจําสํานักนายกรัฐมนตรี เปิดเผยว่า ในช่วงหนึ่งถึงสองวันนี้เป็นช่วงที่ประชาชนจะมีการสัญจรกลับมาทํางาน ในช่วงชดเชยวันหยุดยาว หลังจากที่ได้เดินทางกลับภูมิลําเนา หรือที่ได้เดินทางไปท่องเที่ยวพักผ่อน จึงทําให้การจราจรบนถนนเริ่มมีความหนาแน่นมากขึ้น รวมถึงเส้นทางที่เป็นสถานที่พักผ่อนในเขตจังหวัดที่มีแหล่งท่องเที่ยวสําคัญ และที่ได้รับความนิยมจากนักท่องเที่ยวเดินทางไป ซึ่งจะมีปริมาณรถมากเป็นพิเศษ ทําให้อาจเกิดอุบัติเหตุได้ง่าย ดังนั้น พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม จึงมีความห่วงใยประชาชนที่ต้องสัญจรบนท้องถนน และขอฝากย้ําเตือนในเรื่องของการใช้รถใช้ถนนให้ต้องปฏิบัติตามกฎจราจรอย่างเคร่งครัด เพื่อป้องกันการสูญเสียที่อาจจะเกิดขึ้นได้จากอุบัติเหตุ และใช้ความระมัดระวังเป็นพิเศษ นอกจากนี้ยังได้ขอความร่วมมือไปยังเจ้าหน้าที่ที่เกี่ยวข้องทุกฝ่ายได้ช่วยกวดขันและเฝ้าระวังเพื่อป้องกันเหตุให้ได้มากที่สุด
รัฐบาลไทย-ข่าวทำเนียบรัฐบาล-ไทย-จีนพร้อมร่วมมือเพื่อแก้ไขปัญหาลดความยากจน
วันพฤหัสบดีที่ 17 กันยายน 2563
ไทย-จีนพร้อมร่วมมือเพื่อแก้ไขปัญหาลดความยากจน
ไทย-จีนพร้อมร่วมมือเพื่อแก้ไขปัญหาลดความยากจน
วันนี้ (วันพฤหัสบดีที่ 17 กันยายน 2563) เวลา 10.00 น. ณ ห้องรับรองรองนายกรัฐมนตรี (พลเอก ประวิตร วงษ์สุวรรณ) ชั้น 3 ตึกบัญชาการ 1 ทําเนียบรัฐบาล นายหยาง ซิน อุปทูตรักษาราชการสถานเอกอัครราชทูตสาธารณรัฐประชาชนจีนประจําประเทศไทยได้เข้าเยี่ยมคารวะ พลเอก ประวิตร วงษ์สุวรรณ รองนายกรัฐมนตรี สรุปสาระสําคัญการหารือ ดังนี้
รองนายกรัฐมนตรีกล่าวต้อนรับและยินดีที่ได้มีโอกาสพบอุปทูตฯ ซึ่งเป็นผู้มีบทบาทสําคัญในการดําเนินความสัมพันธ์ไทย-จีนอีกครั้ง ขอใช้โอกาสนี้แสดงความยินดีกับการครบรอบ 45 ปี การสถาปนาความสัมพันธ์ทางการทูตระหว่างไทยกับจีน ซึ่งนายกรัฐมนตรีไทยกับประธานาธิบดีสี จิ้นผิงได้หารือกันทางโทรศัพท์ เมื่อวันที่ 14 กรกฎาคม 2563 และทั้งสองฝ่ายได้ตกลงที่จะเอาใจใส่ในมิตรภาพอันดีระหว่างกัน ด้านความท้าทายโควิด-19 ครั้งใหญ่นี้ส่งผลกระทบถึงประชาคมระหว่างประเทศ ไทยและจีนต่างให้ความช่วยเหลือซึ่งกันและกันเพื่อช่วยบรรเทาสถานการณ์จนทําให้ปัจจุบัน ทั้งสองประเทศสามารถควบคุมสถานการณ์ได้อย่างมีประสิทธิภาพ สะท้อนถึงมิตรภาพที่แน่นแฟ้นระหว่างกันอย่างแท้จริง ส่งผลให้เห็นแนวทางการดําเนินความร่วมมือระหว่างกัน ที่มีการปรับเปลี่ยนไปบ้าง เพราะอยู่ในช่วงโควิด-19 แต่เห็นผลสําเร็จที่สําคัญ
อุปทูตรักษาราชการสถานเอกอัครราชทูตสาธารณรัฐประชาชนจีนประจําประเทศไทยยินดีและเป็นเกียรติที่รองนายกรัฐมนตรีอนุญาตให้เข้าเยี่ยมคารวะ จีนให้ความสําคัญกับมิตรภาพระหว่างไทยจีนเป็นอย่างมาก ในช่วงเวลาที่จีนประสบกับความยากลําบาก ได้รับน้ําใจจากไทยซึ่งคนจีนไม่เคยลืม พระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี ทรงพระกรุณาโปรดเกล้าฯ ให้เชิญสิ่งของพระราชทาน ได้แก่ อุปกรณ์ป้องกันตนเองสําหรับบุคลากรทางการแพทย์ และประชาชนจีน รัฐบาลไทยส่งความช่วยเหลือให้รัฐบาลจีน นายกรัฐมนตรีไทยได้มีคลิปให้กําลังใจ ซึ่งถือได้ว่าจีนผ่านพ้นช่วงเวลาที่ยากลําบากมาส่วนหนึ่งจากน้ําใจของไทย ในโอกาสนี้ อุปทูตแจ้งว่าผู้นําจีนฝากความปรารถนาดีถึงรองนายกรัฐมนตรี
ทั้งสองฝ่ายยืนยันพร้อมมีความร่วมมือทั้งด้านการวิจัยและพัฒนาวัคซีนป้องกันโรคโควิด-19 รวมถึงการจัดหาวัคซีนในอนาคต รวมทั้งฝ่ายจีนพร้อมให้คําปรึกษาและแนะนําเพื่อสนับสนุนอุปกรณ์อํานวยความสะดวกเพื่อช่วยตรวจหาผู้ติดเชื้อ ซึ่งฝ่ายรองนายกรัฐมนตรีชื่นชมพัฒนาการของจีน และเจตนารมณ์ของจีนที่จะจัดให้วัคซีนเป็นสินค้าสาธารณะของโลก ตลอดจนทั้งสองฝ่ายยืนยันว่า จะสนับสนุนการฟื้นฟูเศรษฐกิจหลังสถานการณ์โควิด-19 ร่วมกัน
อุปทูตได้กล่าวถึงความร่วมมือด้านเศรษฐกิจ การค้าระหว่างกันมีตัวเลขที่เพิ่มขึ้น ซึ่งในช่วง 8 เดือนแรกของปี 2563 นี้ มีตัวเลขการค้าระหว่างกันเพิ่มร้อยละ 6.7 สินค้าการเกษตรของไทยได้รับความนิยมมากในจีน ซึ่งประเทศไทยได้ปรับการขายเป็นแบบออนไลน์ทําให้ชาวจีนได้รับสินค้าเกษตรที่มีคุณภาพจากไทยอย่างรวดเร็ว การลงทุนซึ่งในช่วงครึ่งปีแรกนี้ มีโครงการจากจีนที่ขอรับการส่งเสริมจาก BOI ถึง 95 โครงการ นับเป็นเงินกว่าหนึ่งหมื่นเจ็ดพันล้านบาท ซึ่งรัฐบาลจีนต้องขอขอบคุณความร่วมมือของไทย
รองนายกรัฐมนตรีได้หารือกับฝ่ายจีนเพื่อวางแนวทางแก่ไทยเพื่อแก้ไขปัญหาความยากจน และลดความเหลื่อมล้ํา สร้างงาน ให้ประชาชนมีรายได้ เป็นความเข้มแข็งมั่นคงของประเทศต่อไป รวมทั้งได้ปรึกษาแนวทางเพื่อแก้ไขปัญหาด้านการบริหารน้ําอย่างเป็นระบบ การบูรณาการการใช้น้ําร่วมกันอย่างมีประสิทธิภาพ ซึ่งฝ่ายจีนรับปากที่จะให้ความร่วมมือกับไทยซึ่งเป็นมิตรประเทศสําคัญเป็นอย่างดี
*************
รัฐบาลไทย-ข่าวทำเนียบรัฐบาล-สธ. เข้มมาตรการเฝ้าระวัง ป้องกัน ควบคุมโรค เตรียมรับมือแรงงานต่างชาติลักลอบเข้าประเทศผ่านชายแดนตาก
วันจันทร์ที่ 7 กันยายน 2563
สธ. เข้มมาตรการเฝ้าระวัง ป้องกัน ควบคุมโรค เตรียมรับมือแรงงานต่างชาติลักลอบเข้าประเทศผ่านชายแดนตาก
กระทรวงสาธารณสุขเข้มมาตรการเฝ้าระวัง ป้องกัน ควบคุมโรค โควิด 19 พื้นที่แนวชายแดนจังหวัดตาก สั่งการนายแพทย์สาธารณสุขจังหวัด สํารวจอุปกรณ์ป้องกันเตรียมพร้อมรับมือแรงงานต่างชาติลักลอบเข้าประเทศผิดกฎหมาย
กระทรวงสาธารณสุขเข้มมาตรการเฝ้าระวัง ป้องกัน ควบคุมโรค โควิด 19 พื้นที่แนวชายแดนจังหวัดตาก สั่งการนายแพทย์สาธารณสุขจังหวัด สํารวจอุปกรณ์ป้องกันเตรียมพร้อมรับมือแรงงานต่างชาติลักลอบเข้าประเทศผิดกฎหมาย และให้ อาสาธารณสุขประจําหมู่บ้าน และอาสาสมัครสาธารณสุขประชากรต่างด้าว ร่วมตรวจสอบความผิดปกติในชุมชน
นายแพทย์ภาณุมาศ ญาณเวทย์สกุล ผู้ตรวจราชการกระทรวงสาธารณสุข เขตสุขภาพที่ 2 กล่าวว่า จากกรณีที่พบแรงงานต่างชาติลักลอบเข้าประเทศอย่างผิดกฎหมายผ่านบริเวณพรมแดนธรรมชาติในเขตพื้นที่จังหวัดตาก ซึ่งกลุ่มนี้ถือว่ามีความเสี่ยงสูงที่อาจนําเชื้อโควิด 19 ที่กําลังระบาดในประเทศเพื่อนบ้านเล็ดลอดเข้าสู่ประเทศไทยได้ ซึ่งขณะนี้คณะกรรมการโรคติดต่อจังหวัดตาก ยังไม่มีมติอนุมัติให้แรงงานต่างชาติสามารถให้เข้าประเทศผ่านชายแดนได้ นอกจากกระทรวงสาธารณสุขได้เพิ่มความเข้มงวดในการเฝ้าระวังที่ด่านชายแดนปกติแล้ว ยังได้ทํางานร่วมกับหน่วยงานด้านความมั่นคง และปกครอง โดยให้อาสาสมัครสาธารณสุขประจําหมู่บ้าน (อสม.) และอาสาสมัครสาธารณสุขประชากรต่างด้าว (อสต.) ร่วมตรวจสอบพื้นที่ หากพบความผิดปกติ หรือคนแปลกหน้าในชุมชน จะประสานกับเจ้าหน้าที่ฝ่ายปกครอง หรือเจ้าหน้าที่สาธารณสุขทันที
นายแพทย์ภาณุมาศ กล่าวต่อว่า ได้สั่งการให้สํานักงานสาธารณสุขจังหวัดตาก เร่งสํารวจอุปกรณ์ในการป้องกันโรค จากทุกโรงพยาบาลในสังกัด ได้แก่ ชุดกาวน์, ชุด Cover all , หน้ากาก N95 , Shoe Cover , Surgical hood , Long glove , Face shield , Surgical mask พบว่าอุปกรณ์ป้องกันดังกล่าวมีเพียงพอใช้ประมาณ 1-3 เดือน เพื่อเตรียมไว้ใช้หากพบผู้ติดเชื้อ และได้ขอการสนับสนุนอุปกรณ์ป้องกันจากส่วนกลางสํารองไว้เพิ่มเติมหากเกิดการระบาดในพื้นที่
*********************************** 7 กันยายน 2563
รัฐบาลไทย-ข่าวทำเนียบรัฐบาล-นายกรัฐมนตรี เยี่ยมชมระบบจัดการป้องกันควบคุมโรคโควิด19  สนามบินอู่ตะเภา
วันจันทร์ที่ 24 สิงหาคม 2563
นายกรัฐมนตรี เยี่ยมชมระบบจัดการป้องกันควบคุมโรคโควิด19  สนามบินอู่ตะเภา
พลเอกประยุทธ์ จันทร์โอชา นายกรัฐมนตรี ให้กําลังใจเจ้าหน้าที่ด่านควบคุมโรค สนามบินนานาชาติ อู่ตะเภา สร้างความเชื่อมั่นมาตรการเฝ้าระวังป้องกันควบคุมโรค
บ่ายวันนี้ (24 สิงหาคม 2563) ที่ ท่าอากาศยานนานาชาติอู่ตะเภา จังหวัดระยอง พลเอกประยุทธ์ จันทร์โอชา นายกรัฐมนตรี ตรวจเยี่ยมให้กําลังใจเจ้าหน้าที่ที่ปฏิบัติงานพร้อมเยี่ยมชมมาตรการป้องกันควบคุมโรคติดเชื้อไวรัสโคโรนา 2019 ก่อนเข้าร่วมประชุมคณะรัฐมนตรีอย่างเป็นทางการนอกสถานที่ โดยมี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข, ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข และคณะผู้บริหารให้การต้อนรับ
โดยนายกรัฐมนตรีได้เยี่ยมชมจุดคัดกรอง ช่องทางด่านเข้าออกระหว่างประเทศ ทั้งนี้ผู้เดินทางทุกคนจะถูกคัดกรอง วัดอุณหภูมิร่างกายและตรวจสุขภาพตามที่กรมควบคุมโรคกําหนด หากพบผู้เดินทางที่ไม่ผ่านการคัดกรอง คือมีอุณหภูมิร่างกายมากกว่า 37.3 องศาเซลเซียสหรือมีอาการตามนิยามผู้ป่วยเข้าเกณฑ์สอบสวนโรค(PUI) จะถูกสอบสวนโรคที่ห้องแยกกัก และรายงานข้อมูลไปที่สํานักงานป้องกันควบคุมโรคที่ 6 ชลบุรี กรมควบคุมโรค และสํานักงานสาธารณสุขจังหวัดระยอง เพื่อส่งต่อเข้ารับการรักษาในโรงพยาบาลตามระบบ และผู้เดินทางที่ผ่านการคัดกรองอุณหภูมิและเอกสารทางราชการแล้วจะต้องลงทะเบียนเช็คอิน รับสัมภาระที่ทําลายเชื้อแล้ว และขึ้นรถขนส่งไปยังสถานที่กักตัวที่รัฐกําหนด (State quarantine) หรือสถานที่กักตัวทางเลือก (Alternative State quarantine) ครบ 14 วัน โดยจะมีการตรวจหาเชื้อผู้เข้าพักทุกคน ระหว่างอยู่ในสถานที่กักตัวอย่างน้อย 2 ครั้ง เพื่อยืนยันให้มั่นใจว่าจะไม่มีการแพร่เชื้อเพื่อความปลอดภัย
นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข กล่าวว่า รัฐบาลได้กําหนดให้ท่าอากาศยานนานาชาติอู่ตะเภา จังหวัดระยอง มีภารกิจคัดกรองคนไทยที่เดินทางกลับประเทศ ก่อนเข้าสู่สถานที่กักตัวที่รัฐกําหนด โดยศูนย์ปฏิบัติการภาวะฉุกเฉินกระทรวงสาธารณสุข ได้เตรียมความพร้อม ทั้งมาตรการควบคุมป้องกัน บุคลากรและทรัพยากรที่เกี่ยวข้อง ทํางานร่วมกับหน่วยงานต่างๆ อาทิ กระทรวงกลาโหม กระทรวงมหาดไทย และการท่าอากาศยาน ที่ผ่านมาได้คัดกรองผู้เดินทางและลูกเรือ อาทิ คนไทยกลับบ้านที่เดินทางจากเมืองอู่ฮั่น สาธารณรัฐประชาชนจีน, กลุ่มนักเรียนแลกเปลี่ยน (AFS) ชาวไทย จากประเทศสหรัฐอเมริกา และกลุ่มทหารอียิปต์ จากประเทศอียิปต์
จากข้อมูลผู้เดินทางและได้รับการคัดกรอง ในระหว่างวันที่ 1 มกราคม – 19 สิงหาคม 2563 มีจํานวน 665 เที่ยวบิน รวม 120,329 ราย ส่งตรวจหาเชื้อทั้งหมด 580 ราย พบผู้ป่วยเข้าเกณฑ์สอบสวนโรค จํานวน 269 ราย ติดเชื้อโควิด 19 จํานวน 6 ราย ขณะนี้ยังไม่มีรายงานผู้ป่วยรายใหม่เพิ่มขึ้นในจังหวัดระยอง และยังคงมาตรการเข้มข้นตรวจคัดกรองผู้เดินทางทุกคน เมื่อพบผู้ป่วยเข้าเกณฑ์สอบสวนโรคจะนําส่งเข้าสู่ระบบต่อไป
นอกจากนี้ กระทรวงสาธารณสุขได้เตรียมเสนอโครงการยกระดับระบบบริการสุขภาพรองรับโรคอุบัติใหม่ในพื้นที่กลุ่มจังหวัด ภาคตะวันออก 1 และพื้นที่ใกล้เคียงแก่คณะรัฐมนตรี เพื่อรองรับและเพิ่มศักยภาพการดูแลรักษาโรคอุบัติใหม่และโรคที่เกี่ยวข้อง เนื่องจากในพื้นที่ดังกล่าวมีการขยายตัวรวดเร็วจากการเติบโตของภาคเศรษฐกิจและอุตสาหกรรม ทําให้มีประชาชนโยกย้ายถิ่นฐานเพื่อประกอบอาชีพ ส่งผลให้เข้าถึงบริการสาธารณสุขที่มีศักยภาพ คุณภาพดียิ่งขึ้น ลดความแออัดในการเข้ารับบริการ และเชื่อมั่นในระบบสาธารณสุข
************************ 24 สิงหาคม 2563
รัฐบาลไทย-ข่าวทำเนียบรัฐบาล-โครงการ "จิตอาสาพระราชทาน ตามแนวพระราชดำริ"
วันพฤหัสบดีที่ 10 กันยายน 2563
โครงการ "จิตอาสาพระราชทาน ตามแนวพระราชดําริ"
รัฐบาลไทย-ข่าวทำเนียบรัฐบาล-“อนุชา” ประชุมคณะกรรมการอำนวยการศูนย์ราชการสะดวก พิจารณาให้การรับรองมาตรฐานศูนย์ราชการสะดวก GECC คาดปี 63 จะสามารถรับรองมาตรฐานฯ จำนวน 455 ศูนย์
วันพฤหัสบดีที่ 10 กันยายน 2563
“อนุชา” ประชุมคณะกรรมการอํานวยการศูนย์ราชการสะดวก พิจารณาให้การรับรองมาตรฐานศูนย์ราชการสะดวก GECC คาดปี 63 จะสามารถรับรองมาตรฐานฯ จํานวน 455 ศูนย์
“อนุชา” ประชุมคณะกรรมการอํานวยการศูนย์ราชการสะดวก พิจารณาให้การรับรองมาตรฐานศูนย์ราชการสะดวก GECC คาดปี 63 จะสามารถรับรองมาตรฐานฯ จํานวน 455 ศูนย์
วันนี้ (10 กันยายน 2563) เวลา 09.30 น. ณ ห้องประชุม 108 อรรถไกวัลวที ชั้น 1 อาคารสํานักงานปลัดสํานักนายกรัฐมนตรี ทําเนียบรัฐบาล นายอนุชา นาคาศัย รัฐมนตรีประจําสํานักนายกรัฐมนตรี เป็นประธานการประชุมคณะกรรมการอํานวยการศูนย์ราชการสะดวก ครั้งที่ 2/2563 เพื่อพิจารณาให้การรับรองมาตรฐาน GECC ประจําปี พ.ศ.2563 ซึ่งมีหน่วยงานของรัฐสมัครขอรับการรับรองมาตรฐานดังกล่าวแล้ว จํานวน 1,461 ศูนย์ คาดว่าจะได้รับการรับรองมาตรฐาน จํานวน 455 ศูนย์ โดยจําแนกเป็นการรับรองในระดับเป็นเลิศ จํานวน 5 ศูนย์ ระดับก้าวหน้า จํานวน 95 ศูนย์ และระดับพื้นฐาน จํานวน 355 ศูนย์
รัฐมนตรีประจําสํานักนายกรัฐมนตรีกล่าวว่า นายกรัฐมนตรีมีนโยบายให้ทุกกระทรวง กรม จังหวัด และรัฐวิสาหกิจ ดําเนินการจัดให้มีศูนย์ราชการสะดวก หรือ Government Easy Contact Center “GECC” เพื่อทําหน้าที่ให้คําแนะนํา และอํานวยความสะดวกแก่ประชาชนที่มาขอรับบริการอย่างมีประสิทธิภาพ รวมทั้งสร้างความเชื่อมั่นแก่ประชาชนต่อการให้บริการจากหน่วยงานของรัฐ โดยมีคําสั่งแต่งตั้งคณะกรรมการอํานวยการศูนย์ราชการสะดวกขึ้น เพื่อกําหนดแนวทางการจัดตั้งและมาตรฐานการให้บริการของศูนย์ราชการสะดวก (มาตรฐาน GECC) กับกําหนดหลักเกณฑ์ วิธีการประเมินผลและการรับรองมาตรฐาน GECC
รัฐมนตรีประจําสํานักนายกรัฐมนตรีเผย คณะกรรมการฯ ได้พิจารณากําหนดหลักเกณฑ์เพื่อเป็นมาตรฐานในการให้บริการประชาชน 3 ด้าน ได้แก่ เกณฑ์ด้านกายภาพ เกณฑ์ด้านคุณภาพ และเกณฑ์ด้านผลลัพธ์ ซึ่งหากผ่านหลักเกณฑ์ดังกล่าว ก็จะได้รับโล่และตราสัญลักษณ์ศูนย์ราชการสะดวกที่แสดงถึงการพัฒนาการให้บริการประชาชนที่ “สะดวก รวดเร็ว เข้าถึงง่าย” เบ็ดเสร็จได้ ณ จุดเดียว โดยที่ผ่านมาตั้งแต่ปี พ.ศ. 2559-2562 คณะกรรมการฯ ได้ให้การรับรองมาตรฐาน GECC แก่หน่วยงานของรัฐไปแล้ว จํานวน 1,008 ศูนย์ มีทั้งหน่วยงานราชการในส่วนกลางและส่วนภูมิภาค และหน่วยงานรัฐวิสาหกิจต่าง ๆ เช่น การไฟฟ้าส่วนภูมิภาค การประปาส่วนภูมิภาค ศูนย์สาธารณสุข สํานักงานขนส่งจังหวัด ธนาคาร (ธ.ก.ส.) โรงพยาบาล สํานักงานที่ดิน ศูนย์ดํารงธรรมจังหวัด สํานักงานสรรพสามิตจังหวัด และสํานักงานพาณิชย์จังหวัด ซึ่งมาตรฐานดังกล่าวจะมีอายุการรับรอง 3 ปีนับจากปีที่ได้รับการรับรองนั้น ทั้งนี้ เพื่อการให้บริการที่ดีและประโยชน์สุขแก่ประชาชน สามารถติดตามหรือสอบถามข้อมูลข่าวสารได้ที่ศูนย์บริการประชาชน สํานักงานปลัดสํานักนายกรัฐมนตรี หรือผ่านช่องทาง Online ที่ Facebook คณะกรรมการอํานวยการศูนย์ราชการสะดวก
.......................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รัฐบาลปรับแผนฯ รับมือ “สังคมสูงอายุระดับสุดยอด” อีกสิบปีข้างหน้า ผู้สูงอายุเกินหนึ่งในสี่ของประชากรทั้งหมด
วันอาทิตย์ที่ 6 กันยายน 2563
รัฐบาลปรับแผนฯ รับมือ “สังคมสูงอายุระดับสุดยอด” อีกสิบปีข้างหน้า ผู้สูงอายุเกินหนึ่งในสี่ของประชากรทั้งหมด
รัฐบาลปรับแผนฯ รับมือ “สังคมสูงอายุระดับสุดยอด” อีกสิบปีข้างหน้า ผู้สูงอายุเกินหนึ่งในสี่ของประชากรทั้งหมด
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า ตามที่รัฐบาลได้กําหนดให้ “สังคมสูงอายุ” เป็นวาระแห่งชาติ และได้สานต่อแผนปฏิบัติการด้านผู้สูงอายุ (พ.ศ. 2545 - 2565) เตรียมพร้อมสังคมไทยเข้าสู่ “สังคมสูงอายุอย่างสมบูรณ์” ในปีหน้า ที่คาดการณ์ว่า จะมีประชากรไทย อายุ 60 ปีขึ้นไปเป็นสัดส่วนร้อยละ 20 ของประชากรทั้งหมด และในปี 2574 สัดส่วนจะเพิ่มสูงถึงร้อยละ 28 เข้าสู่ “สังคมสูงอายุระดับสุดยอด” จากการประเมินผลแผนปฏิบัติการฯ พบว่า การดําเนินงานยังมีบางด้านที่ต้องปรับปรุง เช่น การเตรียมความพร้อมของประชากรเพื่อวัยสูงอายุที่มีคุณภาพ การส่งเสริมและพัฒนาผู้สูงอายุ และการคุ้มครองทางสังคมสําหรับผู้สูงอายุ
เพื่อให้ประเทศมีสังคมสูงอายุที่มีคุณภาพ และผู้สูงอายุมีคุณภาพชีวิตที่ดีเป็นพลังของสังคม คณะกรรมการผู้สูงอายุแห่งชาติ มีนายจุรินทร์ ลักษณวิศิษฏ์ รองนายกรัฐมนตรีเป็นประธาน ได้ปรับแผนปฏิบัติการฯ (พ.ศ. 2563 - 2565) ซึ่งเป็นการทํางานร่วมกันของหลายหน่วยงาน โดยให้ความสําคัญกับ ประเด็นหลัก คือ
1) การรณรงค์ให้สังคมตระหนักถึงความจําเป็นของการเตรียมการเข้าสู่การเป็นผู้สูงอายุ คนวัยทํางานมีความเข้าใจถึงการเตรียมตัวด้านต่าง ๆ เช่น รายได้ สุขภาพ ที่อยู่อาศัย
2) สังคมมีทัศนะเชิงบวกต่อผู้สูงอายุ ไม่มองว่าผู้สูงอายุเป็นภาระต่อสังคม โดยมุ่งเน้นการสร้างทัศนคติกับกลุ่มประชากรอายุ 18 - 59 ปี จํานวน 40 ล้านคน
3) การจ้างงานผู้สูงอายุเพื่อให้รู้สึกว่าตนมีคุณค่า มีศักดิ์ศรี มีรายได้ และสามารถทําประโยชน์ให้กับสังคม ตั้งเป้าไว้ปี2564 ผู้สูงอายุจํานวน 1.95 แสนคนมีงานทํา
4) กลุ่มผู้สูงอายุที่ครอบครัวยากจน จะเน้นให้ลูกหลานกลับมาอยู่กับครอบครัวมากขึ้นโดยท้องถิ่นเป็นผู้ขับเคลื่อนสําคัญและให้การดูแลช่วยเหลือผู้สูงอายุ ส่วนกลางต้องจัดงบประมาณเข้าไปเสริมการทํางานของท้องถิ่น
5) การปรับเปลี่ยนโรงเรียนขนาดเล็กให้เป็นสถานที่พัฒนาผู้สูงอายุในชุมชน เพราะทุกวันนี้จํานวนเด็กเกิดใหม่น้อยกว่าจํานวนผู้สูงอายุที่เพิ่มขึ้นอย่างมาก
6) การส่งเสริมการออมทั้งแรงงานในระบบและนอกระบบ คนวัยทํางานต้องออมเงินเพื่อใช้ในวัยเกษียณ
7) การส่งเสริม และสนับสนุนให้มีการผลิตหรือฝึกอบรมบุคลากรด้านผู้สูงอายุในระดับวิชาชีพอย่างเพียงพอและมีมาตรฐาน
“รัฐบาลได้เตรียมการเพื่อรองรับสังคมสูงวัย รวมถึงเตรียมความพร้อมให้คนไทยมีความพร้อมก่อนเข้าสู่วัยสูงอายุอย่างมีคุณภาพ มีการกําหนดแนวทางและเป้าหมายร่วมกันระหว่างกระทรวง และการขับเคลื่อนเรื่องนี้ จําเป็นต้องได้รับความร่วมมือจากภาคเอกชนและประชาชน สังคมสูงวัยไม่ใช่เพียงเรื่องของคนสูงวัย แต่เป็นเรื่องของคนทุกวัย ประเด็นเร่งด่วน คือต้องสร้างความตระหนักในกลุ่มคนวัยทํางานถึงความสําคัญของการออมเงิน และการเตรียมตัวเองสู่การเป็นผู้สูงอายุและอยู่ในสังคมสูงอายุ อีกทั้ง สร้างทัศนคติของคนในสังคมให้มองผู้สูงอายุเป็นทุนทางสังคม เป็นผู้มีศักยภาพหากได้รับการส่งเสริมโอกาส” นางสาวรัชดา กล่าว
รัฐบาลไทย-ข่าวทำเนียบรัฐบาล-1,000 ล้านบาทสุดท้ายกับการลงทุนพันธบัตรออมทรัพย์รุ่น “วอลเล็ต สบม.” และเตรียมพร้อมกับการซื้อแบบไม่จำกัดวงเงินรุ่น “ก้าวไปด้วยกัน”
วันพฤหัสบดีที่ 3 กันยายน 2563
1,000 ล้านบาทสุดท้ายกับการลงทุนพันธบัตรออมทรัพย์รุ่น “วอลเล็ต สบม.” และเตรียมพร้อมกับการซื้อแบบไม่จํากัดวงเงินรุ่น “ก้าวไปด้วยกัน”
ขณะนี้วงเงินจําหน่ายพันธบัตรออมทรัพย์รุ่นวอลเล็ต สบม. ครั้งที่ 2 อายุ 4 ปี อัตราดอกเบี้ยร้อยละ 1.70 ต่อปี มียอดจําหน่ายคงเหลือเพียง 1,000 ล้านบาทเท่านั้น
ขณะนี้วงเงินจําหน่ายพันธบัตรออมทรัพย์รุ่นวอลเล็ต สบม. ครั้งที่ 2 อายุ 4 ปี อัตราดอกเบี้ยร้อยละ 1.70 ต่อปี มียอดจําหน่ายคงเหลือเพียง 1,000 ล้านบาทเท่านั้น ผู้สนใจลงทุนง่ายๆ กับวอลเล็ต สบม. สามารถดาวน์โหลดแอปพลิเคชันเป๋าตัง ลงทะเบียน เติมเงินเข้าวอลเล็ตผ่านพร้อมเพย์ ด้วย Mobile Banking ของทุกธนาคารตลอด 24 ชั่วโมง ไม่เว้นวันหยุด หากมีข้อสงสัยเกี่ยวกับวอลเล็ต สบม. สามารถสอบถามข้อมูลเพิ่มเติมได้ที่ Call Center โทร. 02-111-1111 และที่ธนาคารกรุงไทยฯทุกสาขา
สําหรับพันธบัตรออมทรัพย์รุ่นก้าวไปด้วยกัน อายุ 7 ปี อัตราดอกเบี้ยร้อยละ 2.22 ต่อปี จะเปิดจําหน่ายแบบไม่จํากัดวงเงิน เพื่อรองรับความต้องการลงทุนของผู้ลงทุนรายใหญ่ที่มีเงินออมสูงและนิติบุคคลที่ไม่แสวงหากําไร ในวันที่ 4 กันยายน 2563 เป็นวันแรก จึงเป็นโอกาสสุดท้ายที่ประชาชนผู้สนใจจะซื้อพันธบัตรออมทรัพย์รุ่น 7 ปี ผ่านช่องทางการจําหน่ายของ 4 ธนาคารตัวแทนจําหน่าย (ธนาคารกรุงไทยฯ ธนาคารกรุงเทพฯ ธนาคารกสิกรไทยฯ และธนาคารไทยพาณิชย์ฯ) เพื่อไม่ให้พลาดโอกาสการลงทุนครั้งนี้
สํานักพัฒนาตลาดตราสารหนี้ สํานักงานบริหารหนี้สาธารณะ
โทร. 0 2271 7999 ต่อ 5809/ 0 2265 8050 ต่อ 5307
รัฐบาลไทย-ข่าวทำเนียบรัฐบาล-EXIM BANK เสนอสินเชื่อเอ็กซิมเสริมไทยเก่ง ส่งเสริม SMEs ไทยส่งออกสินค้ากลุ่มเกษตร อาหาร และเครื่องสำอาง
วันพฤหัสบดีที่ 27 สิงหาคม 2563
EXIM BANK เสนอสินเชื่อเอ็กซิมเสริมไทยเก่ง ส่งเสริม SMEs ไทยส่งออกสินค้ากลุ่มเกษตร อาหาร และเครื่องสําอาง
ธนาคารเพื่อการส่งออกและนําเข้าแห่งประเทศไทย (EXIM BANK) พร้อมให้สินเชื่อเอ็กซิมเสริมไทยเก่ง (EXIM Star Credit) เป็นเงินทุนหมุนเวียนก่อนและหลังการส่งออก สําหรับผู้ส่งออก SMEs ใน 3 กลุ่มอุตสาหกรรม
EXIM BANK เสนอสินเชื่อเอ็กซิมเสริมไทยเก่ง ส่งเสริม SMEs ไทยส่งออกสินค้ากลุ่มเกษตร อาหาร และเครื่องสําอาง
ธนาคารเพื่อการส่งออกและนําเข้าแห่งประเทศไทย (EXIM BANK) พร้อมให้สินเชื่อเอ็กซิมเสริมไทยเก่ง (EXIM Star Credit) เป็นเงินทุนหมุนเวียนก่อนและหลังการส่งออก สําหรับผู้ส่งออก SMEs ใน 3 กลุ่มอุตสาหกรรม ได้แก่ กลุ่มอุตสาหกรรมเกษตรและเทคโนโลยีชีวภาพ กลุ่มอาหารและอุตสาหกรรมแปรรูปอาหาร และกลุ่มเครื่องสําอาง วงเงินสูงสุด 3 ล้านบาทต่อราย อัตราดอกเบี้ย 4.75% ต่อปี และลดอัตราดอกเบี้ยเหลือ 4% ต่อปี (Prime Rate -1.75% ต่อปี) กรณีส่งออกไป CLMV (กัมพูชา สปป.ลาว เมียนมา และเวียดนาม) พิเศษ! ผู้ส่งออกที่มีกรมธรรม์ประกันการส่งออกกับ EXIM BANK รับส่วนลดอัตราดอกเบี้ยอีก 0.25% ต่อปีตลอดอายุโครงการ ตั้งแต่บัดนี้ถึง 31 กรกฎาคม 2564
สอบถามรายละเอียดเพิ่มเติมได้ที่ส่วนสื่อสารองค์กร ฝ่ายพัฒนาความยั่งยืนและสื่อสารองค์กร
โทร. 0 2271 3700, 0 2278 0047, 0 2617 2111 ต่อ 4120-4
EXIM Thailand Launches EXIM Star Credit Promoting Thai SMEs’ Exports of Agricultural, Food and Cosmetics Products
Export-Import Bank of Thailand (EXIM Thailand) recently launched EXIM Star Credit, a pre- and post-shipment revolving credit for SMEs exporters in 3 industrial sectors, namely, agricultural and biotechnological, food and food processing and cosmetics industries. A maximum credit line of 3 million baht per exporter at the interest rate of 4.75% per annum, or 4% per annum (prime rate -1.75% per annum) in case of export to the CLMV (Cambodia, Lao PDR, Myanmar and Vietnam) is offered. Special! EXIM Thailand’s export credit insurance clients are eligible for an additional 0.25% interest rate reduction throughout the program period from now until July 31, 2021.
For further information, please contact Sustainable Development and Corporate Communication Department
Tel. 0 2271 3700, 0 2278 0047, 0 2617 2111 ext. 4120-4
รัฐบาลไทย-ข่าวทำเนียบรัฐบาล-SME D Bankจัดโปรเด็ดร่วมงาน“Money Expo Rayong 2020” บริการสินเชื่อดอกเบี้ยต่ำเพื่อเอสเอ็มอี เริ่มต้น 2%ต่อปี ยื่นกู้ได้ทันที
วันศุกร์ที่ 28 สิงหาคม 2563
SME D Bankจัดโปรเด็ดร่วมงาน“Money Expo Rayong 2020” บริการสินเชื่อดอกเบี้ยต่ําเพื่อเอสเอ็มอี เริ่มต้น 2%ต่อปี ยื่นกู้ได้ทันที
SME D Bank จัดหนักจัดเต็มขนผลิตภัณฑ์ทางการเงินเข้าร่วมงาน “มหกรรมการเงินระยอง”ครั้งที่ 2 จังหวัดระยอง หรือ “Money Expo Rayong 2020”ระหว่างวันที่ 4-6กันยายน 2563ณ ลานโปรโมชั่น ชั้น 1ศูนย์การค้าเซ็นทรัลพลาซา ระยองบูธ G1
ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank จัดหนักจัดเต็มขนผลิตภัณฑ์ทางการเงินเข้าร่วมงาน “มหกรรมการเงินระยอง”ครั้งที่ 2 จังหวัดระยอง หรือ “Money Expo Rayong 2020”ระหว่างวันที่ 4-6กันยายน 2563ณ ลานโปรโมชั่น ชั้น 1ศูนย์การค้าเซ็นทรัลพลาซา ระยองบูธ G1 บริการผู้ประกอบการเอสเอ็มอีครอบคลุมทุกธุรกิจ เข้าถึงสินเชื่อดอกเบี้ยพิเศษ นําไปใช้ฟื้นฟูธุรกิจ เช่น“สินเชื่อSMEs มีโอกาส” ดอกเบี้ยเริ่มต้นเพียง 2% ต่อปี “สินเชื่อรายเล็ก Extra Cash”สําหรับผู้ประกอบการนิติบุคคลธุรกิจท่องเที่ยว วงเงินกู้สูงสุด 3 ล้านบาทต่อราย อัตราดอกเบี้ย 2 ปีแรก 3% ต่อปี ไม่ต้องมีหลักทรัพย์ค้ําประกัน “สินเชื่อเพื่อยกระดับเศรษฐกิจชุมชน” อัตราดอกเบี้ยเริ่มต้น 2.875% ต่อปี 3 ปีแรก และ “สินเชื่อ Smart Factoring”ช่วยการค้าลื่นไหล ไม่สะดุดเป็นต้น
ที่สําคัญ! ภายในงานยังมีบริการวัคซีนเสริมแกร่งธุรกิจ“เติมความรู้ เพิ่มรายได้ ขยายตลาด”ผ่านระบบออนไลน์ และออฟไลน์ พิเศษ!ผู้ที่สนใจเตรียมเอกสารยื่นพิจารณาขอสินเชื่อ ภายในงานได้ทันที ได้แก่ บุคคลธรรมดา บัตรประชาชน, ใบจดทะเบียนการค้า, Statement ย้อนหลัง 6-12 เดือน, บัญชีรายรับรายจ่าย และใบอนุญาตต่าง ๆ ส่วนนิติบุคคล บัตรประชาชน, หนังสือรับรองนิติบุคคล, งบการเงินย้อนหลัง 1-3 ปี, ภ.พ. 30 และใบอนุญาตต่างๆ พร้อมรับ “SME D Gift”ฟรีทันที
รัฐบาลไทย-ข่าวทำเนียบรัฐบาล-อนุมัติงบ 2,300 ล้านบาท ประกันรายได้เกษตรกรชาวสวนยาง ระยะที่ 1
วันจันทร์ที่ 31 สิงหาคม 2563
อนุมัติงบ 2,300 ล้านบาท ประกันรายได้เกษตรกรชาวสวนยาง ระยะที่ 1
วันพฤหัสบดีที่ 27 สิงหาคม 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลอนุมัติวงเงินงบประมาณเพิ่มเติม โครงการประกันรายได้เกษตรกรชาวสวนยาง ระยะที่ 1 จํานวน 2,300 ล้านบาท สําหรับประกันรายได้ให้แก่เกษตรกรชาวสวนยาง โดยจ่ายค่าชดเชยส่วนต่างระหว่างราคาประกันกับราคาอ้างอิงที่เพิ่มขึ้น ขณะเดียวกันรัฐบาลได้ติดตามสถานการณ์ราคายางพาราในตลาดโลกและในประเทศอย่างต่อเนื่อง ซึ่งในช่วงสัปดาห์ที่ผ่านมา มีแนวโน้มขยับตัวเพิ่มขึ้นบ้าง อย่างไรก็ตาม จากต้องการของตลาดโลกที่ลดลงเนื่องจากการระบาดของโรคโควิด-19 รัฐบาลมุ่งส่งเสริมการใช้ยางพาราในประเทศ โดยเน้นให้ส่วนราชการเป็นผู้ขับเคลื่อน และออกมาตรการจูงใจให้เกษตรกรปลูกพืชเศรษฐกิจอื่นทดแทน ช่วยสร้างรายได้เสริมและลดปริมาณยางพาราที่ออกสู่ตลาด
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-สุขอนามัย ห่างไกลโควิด-19
วันเสาร์ที่ 29 สิงหาคม 2563
สุขอนามัย ห่างไกลโควิด-19
คู่มือชีวิตวิถีใหม่ ชีวิตดีเริ่มที่เรา
พื้นที่ต่างๆทําความสะอาดด้วยการกวาดและถูตามปกติ แต่ถ้าหากไม่มั่นใจว่านําเชื้อจากนอกบ้านเข้ามาหรือเปล่า สามารถใช้น้ํายาทําความสะอาดพื้นดูได้
รัฐบาลไทย-ข่าวทำเนียบรัฐบาล-ปลัดฯ กอบชัย เป็นประธานการประชุม การขับเคลื่อนการให้บริการประชาชนผ่านระบบอิเล็กทรอนิกส์ของรัฐ
วันอังคารที่ 15 กันยายน 2563
ปลัดฯ กอบชัย เป็นประธานการประชุม การขับเคลื่อนการให้บริการประชาชนผ่านระบบอิเล็กทรอนิกส์ของรัฐ
นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุม การขับเคลื่อนการให้บริการประชาชนผ่านระบบอิเล็กทรอนิกส์ (e-Service) ของรัฐ ณ ห้องประชุมชุณหะวัณ สํานักงานปลัดกระทรวงอุตสาหกรรม
วันนี้ (15 กันยายน 2563) นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุม การขับเคลื่อนการให้บริการประชาชนผ่านระบบอิเล็กทรอนิกส์ (e-Service) ของรัฐ โดยมี นางวรวรรณ ชิตอรุณ รองปลัดกระทรวงอุตสาหกรรม นายสหวัฒน์ โสภา ผู้ช่วยปลัดกระทรวงอุตสาหกรรม และคณะผู้บริหารกระทรวงอุตสาหกรรม เข้าร่วม ณ ห้องประชุมชุณหะวัณ สํานักงานปลัดกระทรวงอุตสาหกรรม
สําหรับการประชุมดังกล่าว เป็นแผนการบริหารเพื่อเตรียมความพร้อมต่อสภาวะวิกฤติ โดยมุ่งเน้นการนําระบบบริการอิเล็กทรอนิกส์ (e-Service) รวมทั้งเทคโนโลยีดิจิทัลมาใช้ในการบริหารงานและให้บริการประชาชน ทั้งนี้ การพัฒนาระบบราชการจําเป็นต้องเร่งรัดปรับเปลี่ยนการทํางานของภาครัฐ ให้มีความพร้อมเพื่อตอบสนองต่อการเปลี่ยนแปลงในอนาคต
รัฐบาลไทย-ข่าวทำเนียบรัฐบาล-รมว.วธ.เป็นประธานในพิธีไหว้ครู ประจำปีการศึกษา ๒๕๖๓ ของสถาบันบัณฑิตพัฒนศิลป์ กระทรวงวัฒนธรรม
วันพุธที่ 9 กันยายน 2563
รมว.วธ.เป็นประธานในพิธีไหว้ครู ประจําปีการศึกษา ๒๕๖๓ ของสถาบันบัณฑิตพัฒนศิลป์ กระทรวงวัฒนธรรม
รมว.วธ.เป็นประธานในพิธีไหว้ครู ประจําปีการศึกษา ๒๕๖๓ ของสถาบันบัณฑิตพัฒนศิลป์ กระทรวงวัฒนธรรม
วันที่ ๓ กันยายน ๒๕๖๓ เวลา ๐๘.๓๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานในพิธีไหว้ครู ประจําปีการศึกษา ๒๕๖๓ ของสถาบันบัณฑิตพัฒนศิลป์ กระทรวงวัฒนธรรม โดยมี นายปรเมศวร์ งามพิเชษฐ์ ผู้ช่วยรัฐมนตรีประจํากระทรวงวัฒนธรรม นางนิภา โสภาสัมฤทธิ์ อธิการบดีสถาบันบัณฑิตพัฒนศิลป์ คณะผู้บริหาร ผู้เชี่ยวชาญ ครู อาจารย์ บุคลากร นักเรียนและ นักศึกษาสถาบันบัณฑิตพัฒนศิลป์ จํานวนกว่า ๕๐๐ คน เข้าร่วมพิธี ณ สถาบันบัณฑิตพัฒนศิลป์ (วังหน้า) ทั้งนี้ พิธีไหว้ครูเป็นประเพณีเก่าแก่ของไทยที่สืบทอดกันมาตั้งแต่โบราณจนถึงปัจจุบัน นับเป็นมรดกทางศิลปวัฒนธรรมของชาติที่ควรอนุรักษ์ไว้ให้คงอยู่สืบไป โดยผู้ที่ศึกษาศิลปะ ได้แก่ นักเรียน นักศึกษา ครู อาจารย์ ศิลปิน และผู้ประกอบอาชีพศิลปะในสาขาดังกล่าวจะยึดถือปฏิบัติการประกอบพิธีไหว้ครู เข้าร่วมพิธีไหว้ครูอย่างน้อยปีละ ๑ ครั้ง โดยกําหนดพิธีไหว้ครูในวันพฤหัสบดี ซึ่งถือกันว่าเป็นวันครู และจะประกอบพิธีไหว้ครูโดยบูชาเทพเจ้าแห่งศิลปะต่าง ๆ รําลึกถึงพระคุณของโบราณจารย์ที่มีชีวิตอยู่และล่วงลับไปแล้ว
รัฐบาลไทย-ข่าวทำเนียบรัฐบาล-แรงงานภาคเกษตรเฮ เร่งเดินทางกลับไปทำงานอิสราเอล หลังสถานการณ์โควิด-19 เริ่มคลี่คลาย
วันพุธที่ 26 สิงหาคม 2563
แรงงานภาคเกษตรเฮ เร่งเดินทางกลับไปทํางานอิสราเอล หลังสถานการณ์โควิด-19 เริ่มคลี่คลาย
อิสราเอลอนุญาตให้แรงงานไทย99คน เดินทางกลับไปทํางานภาคเกษตร ตามโครงการความร่วมมือไทย-อิสราเอล เพื่อการจัดหางาน (TIC) หลังเดินทางกลับประเทศไทยเป็นการชั่วคราวด้วย Re-entry Visa แต่ที่ผ่านมาไม่สามารถกลับไปทํางานได้เนื่องจากสถานการณ์การแพร่ระบาดของโควิด-19
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า ทางการอิสราเอลได้อนุญาตให้แรงงานไทย จํานวน 99 ราย ที่เดินทางไปทํางานภายใต้โครงการความร่วมมือไทย-อิสราเอล เพื่อการจัดหางาน (TIC) เดินทางกลับไปทํางานภาคเกษตร ตามความต้องการของนายจ้างในรัฐอิสราเอล โดย PIBA ได้ออกหนังสือรับรองการอนุญาตให้แก่แรงงานในการเดินทางเข้ารัฐอิสราเอลเป็นรายบุคคลแทนการตรวจลงตรา (Visa) ณ สถานเอกอัครราชทูตอิสราเอล ประจําประเทศไทย
“สําหรับแรงงานกลุ่มนี้ เป็นกลุ่มที่เคยเดินทางไปทํางาน และต้องเดินทางกลับประเทศไทยในช่วงการแพร่ระบาดของโรคโควิด-19 เมื่อสถานการณ์คลี่คลาย นายจ้างในรัฐอิสราเอลจึงต้องการให้แรงงานไทย เดินทางกลับเข้าไปทํางานอีกครั้ง ทั้งนี้เพราะแรงงานไทยมีทักษะเป็นที่ต้องการ รวมทั้งประเทศไทยมีนโยบายการบริหารจัดการโรคโควิด-19 เป็นที่ยอมรับ “ รมว.แรงงาน กล่าว
ด้านนายสุชาติ พรชัยวิเศษกุล อธิบดีกรมการจัดหางาน กล่าวว่า แรงงานไทยที่จะเดินทางกลับไปทํางานในประเทศอิสราเอล ต้องแจ้งการเดินทางกลับไปทํางานตามกฎหมาย ที่สํานักงานจัดหางานกรุงเทพมหานครพื้นที่ 1–10 หรือ สํานักงานจัดหางานจังหวัด ก่อนวันออกเดินทาง พร้อมซื้อประกันสุขภาพ และเมื่อเดินทางถึงอิสราเอลจะได้รับการกักตัว 14 วัน ตามมาตรการป้องกันและควบคุมโรคโควิด-19 ของประเทศอิสราเอล
พร้อมเน้นย้ําให้แรงงานตระหนักถึงความสําคัญของการเดินทางไปทํางานต่างประเทศอย่างถูกกฎหมาย แรงงานไทยที่เดินทางไปทํางานภาคเกษตรในประเทศอิสราเอลจะได้รับการอํานวยความสะดวก คุ้มครองสิทธิ ตลอดระยะเวลาจ้างงาน และยังสามารถนําความรู้ด้านเทคโนโลยีการเกษตรจากอิสราเอลมาปรับใช้ที่ประเทศไทยได้ โดยผู้ที่สนใจสามารถสอบถามรายละเอียดเพิ่มเติมได้ที่ สายด่วนกระทรวงแรงงาน โทร.1506 กด 2 กรมการจัดหางาน
รัฐบาลไทย-ข่าวทำเนียบรัฐบาล-รมว.ทส. ร่วมคณะรัฐมนตรีพบปะประชาชนชาวจังหวัดระยอง
วันอังคารที่ 25 สิงหาคม 2563
รมว.ทส. ร่วมคณะรัฐมนตรีพบปะประชาชนชาวจังหวัดระยอง
รมว.ทส. ร่วมคณะรัฐมนตรีพบปะประชาชนชาวจังหวัดระยอง
รมว.ทส. ร่วมคณะรัฐมนตรีพบปะประชาชนชาวจังหวัดระยอง
วันที่ 24 สิงหาคม​ 2563​ เวลาประมาณ 16.45 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม ร่วมกับคณะรัฐมนตรี นําโดย พลเอก ประยุทธ จันทร์โอชา นายกรัฐมนตรี ลงพื้นที่พบปะประชาชนจังหวัดระยอง เยี่ยมชมวิถีกลุ่มประมงเรือเล็กพื้นบ้านสวนสน-แกลง 1 ชมการพัฒนาอาชีพกลุ่มประมงจังหวัดระยอง การสาธิตการแปรรูปอาหารทะเล ตลาดประมงพื้นบ้าน และโครงการธนาคารปู โดยโอกาสนี้ รัฐมนตรีว่ากระทรวงทรัพยากรธรรมชาติและสิ่งแวดล้อม ได้ร่วมปล่อยแม่พันธุ์ปูม้าสู่ทะเล จากนั้น พบปะพี่น้องประชาชนผู้ประกอบการร้านค้าบริเวณชายหาดสวนสนในโอกาสนี้ด้วย
รัฐบาลไทย-ข่าวทำเนียบรัฐบาล-วิธีใส่หน้ากากอนามัยให้ปลอดภัย
วันพฤหัสบดีที่ 27 สิงหาคม 2563
วิธีใส่หน้ากากอนามัยให้ปลอดภัย
มีวิธีการอย่างไรบ้างนะ
รัฐบาลไทย-ข่าวทำเนียบรัฐบาล-ผู้ตรวจกระทรวงดิจิทัลฯ เร่งติดตามความคืบหน้า 4 โครงการหลัก ด้านการพัฒนานวัตกรรมดิจิทัลอย่างยั่งยืน-งานพัฒนาเมืองอัจฉริยะ-ดิจิทัลเพื่อเกษตรสมัยใหม่ -ระบบคลาวด์กลางภาครัฐ ของ 3 หน่วย
วันจันทร์ที่ 14 กันยายน 2563
ผู้ตรวจกระทรวงดิจิทัลฯ เร่งติดตามความคืบหน้า 4 โครงการหลัก ด้านการพัฒนานวัตกรรมดิจิทัลอย่างยั่งยืน-งานพัฒนาเมืองอัจฉริยะ-ดิจิทัลเพื่อเกษตรสมัยใหม่ -ระบบคลาวด์กลางภาครัฐ ของ 3 หน่วย
ผู้ตรวจกระทรวงดิจิทัลฯ เร่งติดตามความคืบหน้า 4 โครงการหลัก ด้านการพัฒนานวัตกรรมดิจิทัลอย่างยั่งยืน-งานพัฒนาเมืองอัจฉริยะ-ดิจิทัลเพื่อเกษตรสมัยใหม่ -ระบบคลาวด์กลางภาครัฐ ของ 3 หน่วย
นางคนึงนิจ คชศิลา ผู้ตรวจราชการกระทรวงดิจิทัลเพื่อเศรษฐกิจและสังคม เป็นประธานการประชุมติดตามผลการดําเนินงานแผนงาน/โครงการตามแผนการตรวจราชการ กระทรวงฯ ประจําปีงบประมาณ พ.ศ.2563 (รอบ 12 เดือน) โดยที่ประชุมพิจารณา 4 โครงการ จาก 3 หน่วยงานในสังกัดกระทรวงฯ ได้แก่ สํานักงานพัฒนาธุรกรรมทางอิเล็กทรอนิกส์ (สพธอ.) หรือ ETDA (เอ็ตด้า) สํานักงานส่งเสริมเศรษฐกิจดิจิทัล(สศด.) และ สํานักงานคณะกรรมการดิจิทัลเพื่อเศรษฐกิจและสังคมแห่งชาติ (สดช.) ซึ่งมีโครงการสําคัญคือ 1) โครงการส่งเสริมพาณิชย์อิเล็กทรอนิกส์อย่างยั่งยืน (Thailand e-Commerce Sustainability) 2) โครงการส่งเสริมและพัฒนานวัตกรรมดิจิทัลเพื่อเกษตรสมัยใหม่ 3) แผนงานพัฒนาเมืองอัจฉริยะ (Smart City) มีโครงการย่อย คือ โครงการพัฒนาเมืองอัจฉริยะด้านการจราจรและขนส่งตะเข็บชายแดนภาคอีกสาน (หนองคาย นครพนม มุกดาหาร) โครงการสนับสนุนการท่องเที่ยวกลุ่มจังหวัดภาคใต้ฝั่งอันดามันให้มีคุณภาพระดับโลก (กระบี่ เชื่อมต่อภูเก็ต) โครงการพัฒนาเมืองอัจฉริยะให้พื้นที่ระเบียบเศรษฐกิจพิเศษภาคตะวันออก และ 4) โครงการพัฒนาระบบคลาวด์กลางภาครัฐ เมื่อวันที่ 14 กันยายน 2563 ณ ห้องประชุม 803 ชั้น 8 สํานักงานปลัดกระทรวงดิจิทัลเพื่อเศรษฐกิจและสังคม
***************
รัฐบาลไทย-ข่าวทำเนียบรัฐบาล-รองปลัดวรวรรณฯ เป็นประธานการประชุมคณะทำงานทบทวนบทบาท ภารกิจ และโครงสร้างของ สปอ.
วันพุธที่ 16 กันยายน 2563
รองปลัดวรวรรณฯ เป็นประธานการประชุมคณะทํางานทบทวนบทบาท ภารกิจ และโครงสร้างของ สปอ.
นางวรวรรณ  ชิตอรุณ รองปลัดกระทรวงอุตสาหกรรม เป็นประธานในการประชุมคณะทํางานทบทวนบทบาท ภารกิจ และโครงสร้างของสํานักงานปลัดกระทรวงอุตสาหกรรม ณ ห้องประชุม อก.1 ชั้น 2 อาคารสํานักงานปลัดกระทรวงอุตสาหกรรม
วันนี้ (15 กันยายน 2563) นางวรวรรณ ชิตอรุณ รองปลัดกระทรวงอุตสาหกรรม เป็นประธานในการประชุมคณะทํางานทบทวนบทบาท ภารกิจ และโครงสร้างของสํานักงานปลัดกระทรวงอุตสาหกรรม โดยมี นายณัฐพล ณัฏฐสมบูรณ์ นายสุระ เพชรพิรุณ นายนิรันดร์ ยิ่งมหิศรานนท์ ผู้ตรวจราชการกระทรวงอุตสาหกรรม นายเสน่ห์ นิยมไทย ที่ปรึกษาปลัดกระทรวงอุตสาหกรรม นายสหวัฒน์ โสภา ผู้ช่วยปลัดกรระทรวงอุตสาหกรรม และคณะผู้บริหารหน่วยงานในสังกัดสํานักงานปลัดกระทรวงอุตสาหกรรม เข้าร่วมประชุม ณ ห้องประชุม อก.1 ชั้น 2 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-ครม.เห็นชอบ จัดเก็บภาษีมูลค่าเพิ่มร้อยละ 7 ต่อไปอีก 1 ปี
วันจันทร์ที่ 31 สิงหาคม 2563
ครม.เห็นชอบ จัดเก็บภาษีมูลค่าเพิ่มร้อยละ 7 ต่อไปอีก 1 ปี
วันเสาร์ที่ 29 สิงหาคม 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบมาตรการขยายเวลาการลดอัตราภาษีมูลค่าเพิ่ม โดยให้ยังคงการจัดเก็บภาษีมูลค่าเพิ่มในอัตราร้อยละ 7 ต่อไปอีก 1 ปี เริ่มตั้งแต่วันที่ 1 ต.ค. 63 ถึง 30 ก.ย. 64 สําหรับการขายสินค้า การให้บริการ หรือการนําเข้าทุกกรณีที่เข้าลักษณะต้องเสียภาษีมูลค่าเพิ่ม ซึ่งจะช่วยลดภาระค่าครองชีพให้กับประชาชน และสร้างความเชื่อมั่นในการประกอบธุรกิจให้แก่ภาคเอกชนเพื่อให้สามารถดําเนินการต่อไปได้อย่างต่อเนื่อง รวมทั้งยังช่วยให้ระบบเศรษฐกิจของประเทศฟื้นตัวหลังจากสถานการณ์การแพร่ระบาดของโรคโควิด-19 คลี่คลายลง
อีกด้วย
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-นายกรัฐมนตรี เปิดงาน “เกษตรสร้างชาติ ครั้งที่ 2
วันพฤหัสบดีที่ 27 สิงหาคม 2563
นายกรัฐมนตรี เปิดงาน “เกษตรสร้างชาติ ครั้งที่ 2
นายกรัฐมนตรี เปิดงาน “เกษตรสร้างชาติ ครั้งที่ 2 และสัมมนารวมพลคนสร้างชาติ” พร้อมเชิญชวนมาเป็นส่วนหนึ่งในการขับเคลื่อนชาติและเห็นถึงพลังของพี่น้องเกษตรกรไทย
พลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม เป็นประธานกล่าวปาฐกถาพิเศษ ภายใต้หัวข้อ “เกษตรทางรอดของประเทศไทย” ในพิธีเปิดงานเกษตรสร้างชาติ ครั้งที่ 2 และการสัมมนารวมพลคนสร้างชาติ โดยมีนายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ และผู้บริหารของกระทรวงเกษตร ร่วมให้การต้อนรับ ซึ่งกระทรวงเกษตรและสหกรณ์ โดยกรมส่งเสริมการเกษตร จัดขึ้นระหว่างวันที่ 27 – 30 สิงหาคม 2563 ตั้งแต่เวลา 10.00 – 20.00 น. ณ ฮอลล์ 9 - 10 อิมแพคเมืองทองธานี
นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ กล่าวว่า วัตถุประสงค์ของการจัดงานในครั้งนี้ เพื่อให้มีส่วนสําคัญในการขับเคลื่อนเศรษฐกิจฐานราก เชื่อมโยงกับเศรษฐกิจมหภาค รวมทั้งการสร้างโอกาสให้กับพี่น้องเกษตรกร โดยการส่งเสริมให้เกษตรกรพัฒนายกระดับสินค้าเกษตร และแสดงศักยภาพในการผลิตสินค้าเกษตร เพื่อเข้าสู่การแข่งขันในตลาดโลกได้อย่างมีประสิทธิภาพ จากตลาดท้องถิ่น ตลาดภูมิภาค สู่ตลาดต่างประเทศ และตลาดออนไลน์ ให้คนเมืองได้เห็นอย่างเป็นรูปธรรม และเปิดโอกาสในการแลกเปลี่ยนเรียนรู้ระหว่างกัน ทั้งเกษตรกร ผู้ผลิต และผู้บริโภค ซึ่งจะส่งผลดีต่อเศรษฐกิจฐานราก ทําให้มีการกระจายตัวของรายได้มากขึ้น ตลอดจนสามารถเชื่อมโยงระหว่างผู้ผลิตและผู้บริโภคได้โดยตรง
จึงขอเชิญชวนพี่น้องประชาชน ผู้ประกอบการ นักธุรกิจ และผู้ที่สนใจเข้าเยี่ยมชมงาน ร่วมเป็นส่วนหนึ่งในการขับเคลื่อนภาคการเกษตร และทําความเข้าใจว่าเกษตรสร้างชาติได้อย่างไร และสินค้าเกษตรไทย พร้อมไปตลาดโลกแล้ว
รัฐบาลไทย-ข่าวทำเนียบรัฐบาล-บีโอไอจับมือศุลกากรติวเข้มนักลงทุน
วันพุธที่ 2 กันยายน 2563
บีโอไอจับมือศุลกากรติวเข้มนักลงทุน
บีโอไอจับมือศุลกากรติวเข้มนักลงทุน
เมื่อเร็วๆ นี้นายเศกสรรค์ เรืองโวหาร รองเลขาธิการคณะกรรมการส่งเสริมการลงทุน สํานักงานคณะกรรมการส่งเสริมการลงทุน (บีโอไอ) (กลาง) เป็นประธานกล่าวเปิดงานสัมมนาออนไลน์ (Webinar) หัวข้อ “เคล็ดลับความสําเร็จเกี่ยวกับพิธีการศุลกากร สําหรับผู้ที่ได้รับการส่งเสริมการลงทุน” วิทยากรร่วมบรรยายประกอบด้วย นายขวัญชัย วรกัลยากุล ผู้อํานวยการกองประสานและพัฒนาปัจจัยการลงทุน บีโอไอ (ที่ 3 จากซ้าย) และนางศุทธิกานต์ กริชไกรวรรณ ผู้อํานวยการศูนย์บริการศุลกากร กรมศุลกากร (ที่ 2 จากขวา) ซึ่งมีนักลงทุนสนใจเข้าร่วมรับฟัง จํานวนกว่า 400 คน
รัฐบาลไทย-ข่าวทำเนียบรัฐบาล-ผลการปราบปรามผู้กระทำผิดกฎหมายสรรพสามิตประจำปีงบประมาณ พ.ศ. 2563 ระหว่างวันที่ 28 สิงหาคม – 2 กันยายน 2563
วันพฤหัสบดีที่ 3 กันยายน 2563
ผลการปราบปรามผู้กระทําผิดกฎหมายสรรพสามิตประจําปีงบประมาณ พ.ศ. 2563 ระหว่างวันที่ 28 สิงหาคม – 2 กันยายน 2563
ผลการปราบปรามผู้กระทําผิดกฎหมายสรรพสามิตประจําปีงบประมาณ พ.ศ. 2563 ระหว่างวันที่ 28 สิงหาคม – 2 กันยายน 2563  พบการกระทําผิด จํานวน 256 คดี คิดเป็นเงินค่าปรับ 4.16 ล้านบาท
นายวรวรรธน์ ภิญโญ ที่ปรึกษาด้านพัฒนาระบบควบคุมทางสรรพสามิต ในฐานะโฆษกกรมสรรพสามิต เปิดเผยว่า ได้ดําเนินงานตามมาตรการเชิงรุกในการป้องกันและปราบปรามผู้กระทําผิด กฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ ระบบภาษี ซึ่งที่ผ่านมา กรมสรรพสามิตได้จัดทําแผนเฉพาะกิจปราบปรามผู้กระทําผิดกฎหมายสรรพสามิตโดยระดมกําลังเจ้าหน้าที่ ชุดเฉพาะกิจจากสํานักตรวจสอบ ป้องกันและปราบปราม และเจ้าหน้าที่สรรพสามิต พื้นที่ทั่วประเทศพร้อมสนธิกําลังกับหน่วยงานที่เกี่ยวข้องร่วมกันตรวจสอบและปราบปรามการกระทําผิดกฎหมายสรรพสามิตตามพื้นที่เป้าหมายที่คาดว่าอาจมีการกระทําผิด เพื่อสร้างความเป็นธรรม โปร่งใส และ ความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภคให้บริโภคสินค้าที่ปลอดภัยและได้มาตรฐาน
สําหรับผลการปราบปรามผู้กระทําผิดกฎหมายสรรพสามิตทั่วประเทศ ปีงบประมาณ 2563 (ระหว่างวันที่ 28 สิงหาคม - 2 กันยายน 2563) พบว่ามีการกระทําผิด จํานวน 256 คดี คิดเป็นเงินค่าปรับ 4.16 ล้านบาท โดยแยกเป็น สุรา จํานวน 144 คดี ค่าปรับ 1.28 ล้านบาท ยาสูบ จํานวน 66 คดี ค่าปรับ 1.59 ล้านบาท ไพ่ จํานวน 2 คดี ค่าปรับ 0.02 ล้านบาท น้ํามันและผลิตภัณฑ์น้ํามัน จํานวน 9 คดี ค่าปรับ 0.28 ล้านบาท น้ําหอม จํานวน 2 คดี ค่าปรับ 0.06 ล้านบาท รถจักรยานยนต์ จํานวน 18 คดี ค่าปรับ 0.43 ล้านบาท และสินค้าอื่น ๆ จํานวน 15 คดี ค่าปรับ 0.50 ล้านบาท โดยมีของกลางแยกเป็นน้ําสุรา จํานวน 6,548.525 ลิตร ยาสูบ จํานวน 6,894 ซอง ไพ่ จํานวน 104 สํารับ น้ํามันและผลิตภัณฑ์น้ํามัน จํานวน 14,730.000 ลิตร น้ําหอม จํานวน 225 ขวด รถจักรยานยนต์ จํานวน 38 คัน
สรุปยอดรวมในปีงบประมาณ พ.ศ. 2563 ตั้งแต่วันที่ 1 ตุลาคม 2562 – 2 กันยายน 2563 พบว่ามีการกระทําผิด จํานวน 26,276 คดี คิดเป็นเงินค่าปรับ 458.00 ล้านบาท โดยแยกเป็น สุรา จํานวน 15,006 คดี ค่าปรับ 150.38 ล้านบาท ยาสูบ จํานวน 7,763 คดี ค่าปรับ 179.50 ล้านบาท ไพ่ จํานวน 567 คดี ค่าปรับ 7.97 ล้านบาท น้ํามันและผลิตภัณฑ์น้ํามัน จํานวน 1,157 คดี ค่าปรับ 55.46 ล้านบาท น้ําหอม จํานวน 68 คดี ค่าปรับ 1.79 ล้านบาท รถจักรยานยนต์ จํานวน 1,164 คดี ค่าปรับ จํานวน 29.38 ล้านบาท และสินค้าอื่น ๆ จํานวน 551 คดี ค่าปรับ 33.52 ล้านบาท โดยมีของกลางแยกเป็นน้ําสุรา จํานวน 1,801,034.819 ลิตร ยาสูบ จํานวน 486,947 ซอง ไพ่ จํานวน 67,116 สํารับ น้ํามันและผลิตภัณฑ์น้ํามัน จํานวน 2,970,798.000 ลิตร น้ําหอม จํานวน 46,716 ขวด รถจักรยานยนต์ จํานวน 1,330 คัน
“หากประชาชนท่านใดทราบเบาะแสการกระทําความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสํานักงานสรรพสามิตพื้นที่ทุกแห่งทั่วประเทศ หรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ และจะมอบสินบนนําจับให้ ภายหลังจากคดีเสร็จสิ้นเรียบร้อยแล้ว”
ฝ่ายประชาสัมพันธ์ สํานักงานเลขานุการกรม กรมสรรพสามิต
โทร/โทรสาร 0 2241 4778
รัฐบาลไทย-ข่าวทำเนียบรัฐบาล-ไทย – สหรัฐฯ เห็นพ้องเร่งฟื้นฟูเศรษฐกิจ ภายหลังโควิด-19 คลี่คลาย
วันจันทร์ที่ 14 กันยายน 2563
ไทย – สหรัฐฯ เห็นพ้องเร่งฟื้นฟูเศรษฐกิจ ภายหลังโควิด-19 คลี่คลาย
ไทย – สหรัฐฯ เห็นพ้องเร่งฟื้นฟูเศรษฐกิจ ภายหลังโควิด-19 คลี่คลาย
วันนี้ (วันจันทร์ที่ 14 กันยายน 2563) เวลา 14.00 น. ณ ห้องรับรอง 1 ตึกบัญชาการ 1 ทําเนียบรัฐบาล นายไมเคิล จอร์จ ดีซอมเบร เอกอัครราชทูตสหรัฐอเมริกาประจําประเทศไทย เข้าเยี่ยมคารวะ นายอนุชา นาคาศัย รัฐมนตรีประจําสํานักนายกรัฐมนตรี สรุปสาระสําคัญการหารือ ดังนี้
รัฐมนตรีประจําสํานักนายกรัฐมนตรีกล่าวต้อนรับ และยินดีที่ได้พบเอกอัครราชทูตสหรัฐฯ ผู้ซึ่งมีบทบาทอย่างแข็งขันในการกระชับความสัมพันธ์ไทย-สหรัฐให้แน่นแฟ้น มีความร่วมมือที่ใกล้ชิดในทุกมิติ รัฐบาลไทยพร้อมร่วมมือ เพื่อสนับสนุนการทํางานของเอกอัครราชทูตสหรัฐฯ เป็นอย่างดีเพื่อเสริมสร้างความสัมพันธ์ฉันท์มิตรที่มีมาอย่างยาวนานให้ก้าวหน้าต่อไป เพื่อประโยชน์ร่วมกันของทั้งสองประเทศ โดยเฉพาะด้านเศรษฐกิจ ซึ่งทราบว่า เอกอัครราชทูต เป็นเอกอัครราชทูตสหรัฐฯ ที่มาจากเอกชนคนแรกในรอบ 45 ปี
ด้านเอกอัครราชทูตสหรัฐฯ ขอบคุณที่รัฐมนตรีประจําสํานักนายกรัฐมนตรีอนุญาตให้เข้าเยี่ยมคารวะ พร้อมยืนยันว่าสหรัฐฯ ให้ความสําคัญกับความสัมพันธ์ และความร่วมมือที่ใกล้ชิดกับไทยโดยการมาปฏิบัติหน้าที่ครั้งนี้มีเป้าหมายสําคัญ 2 ประการ คือ ยกระดับความเป็นหุ้นส่วนทางยุทธศาสตร์ระหว่างกัน และส่งเสริมโอกาสและความร่วมมือในด้านการค้าและการลงทุนระหว่างทั้งสองประเทศ ทั้งนี้ สหรัฐฯ ถือเป็นคู่ค้าและนักลงทุนอันดับต้นๆ ของไทย
ทั้งนี้ ทั้งสองฝ่ายเห็นพ้องร่วมมือฟื้นฟูเศรษฐกิจ ภายหลังสถานการณ์การแพร่ระบาดของโควิด-19 ที่ส่งผลกระทบต่อการค้าการลงทุนของทุกประเทศทั่วโลกคลี่คลายลง และหวังที่จะเพิ่มพูนความร่วมมือในด้านต่าง ๆ ซึ่งสหรัฐฯ ยินดีที่ไทยเป็นฐานการดําเนินธุรกิจของบริษัทสหรัฐฯ รายสําคัญ มีการลงทุนในสหรัฐฯ เพิ่มขึ้นอย่างต่อเนื่อง ช่วยสร้างงานให้ชาวอเมริกันกว่า 70,000 ตําแหน่ง โดยโอกาสนี้ รัฐมนตรีประจําสํานักนายกรัฐมนตรียังได้กล่าวชื่นชมบทบาทที่แข็งขันของเอกอัครราชทูตสหรัฐฯ ในการหารือกับภาคเอกชนสหรัฐฯ อย่างต่อเนื่อง เพื่อความร่วมมือใน
การฟื้นฟูเศรษฐกิจไทย
ในตอนท้าย รัฐมนตรีประจําสํานักนายกรัฐมนตรีกล่าวขอบคุณความช่วยเหลือ รวมถึงความร่วมมือที่สหรัฐฯ มีให้ไทยมาโดยตลอด ไทยพร้อมดูแล และอํานวยความสะดวกแก่นักลงทุนสหรัฐฯ และพร้อมส่งเสริมการขยายความร่วมมือด้านเศรษฐกิจของทั้งสองฝ่ายเพื่อให้เกิดผลเป็นรูปธรรมต่อไป
****************************
รัฐบาลไทย-ข่าวทำเนียบรัฐบาล-นายกรัฐมนตรีย้ำเจ้าหน้าที่ ให้ดูแลเด็กนักเรียนนักศึกษาที่ชุมนุม ด้วยความอะลุ่มอล่วย
วันพฤหัสบดีที่ 10 กันยายน 2563
นายกรัฐมนตรีย้ําเจ้าหน้าที่ ให้ดูแลเด็กนักเรียนนักศึกษาที่ชุมนุม ด้วยความอะลุ่มอล่วย
นายกรัฐมนตรีย้ําเจ้าหน้าที่ ให้ดูแลเด็กนักเรียนนักศึกษาที่ชุมนุม ด้วยความอะลุ่มอล่วย
วันนี้ (9ก.ย.63) นายอนุชา บูรพชัยศรี โฆษกประจําสํานักนายกรัฐมนตรีเผย พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ชี้แจงต่อที่ประชุมสภาผู้แทนราษฎร ระหว่างการพิจารณาญัตติเปิดอภิปราย ณ ห้องประชุมสภาผู้แทนราษฎร อาคารรัฐสภา ย้ําห่วงใยเด็กนักเรียนและนักศึกษาที่มาชุมนุมเช่นเดียวกับที่รักลูกของตนเอง เพียงแต่เกรงว่าจะเป็นการปลุกระดมคนที่ไม่เข้าใจและกลัวมีคนอยู่ข้างหลังโดยเฉพาะมือที่สามที่จะมาทําให้เกิดเหตุการณ์ลุกลามบานปลายได้ ซึ่งไม่อยากให้เกิดขึ้นอีกเหมือนในอดีตที่ผ่านมา ทั้งนี้ ยืนยันรัฐบาลไม่เคยเข้าไปยุ่งเกี่ยวที่จะห้ามนักศึกษา แต่เป็นการทําหน้าที่ตามกฎหมายของเจ้าหน้าที่ตํารวจ โดยนายกรัฐมนตรีย้ําให้กระทําด้วยความนุ่มนวลและอะลุ่มอล่วยที่สุด ดูแลความปลอดภัยให้มากที่สุด ทั้งนี้เชื่อมั่นว่าประชาชนเข้าใจเหตุการณ์ที่เกิดขึ้น และขอให้รับฟังข้อมูลทั้งสองด้าน ซึ่งนายกรัฐมนตรีก็พร้อมรับฟังข้อมูลจากทุกฝ่ายเช่นกัน อย่างไรก็ตามขอให้เด็กนักเรียนและนักศึกษาดําเนินกิจกรรมอยู่ในกรอบและเป็นไปในแนวทางสันติวิธี
-----------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-อนุทิน ชื่นชม ระนอง จังหวัดเดียวภาคใต้ที่ไม่พบโควิด 19
วันอาทิตย์ที่ 6 กันยายน 2563
อนุทิน ชื่นชม ระนอง จังหวัดเดียวภาคใต้ที่ไม่พบโควิด 19
รองนายกรัฐมนตรีและรัฐมนตรีว่าการกระทรวงสาธารณสุข ชื่นชมจังหวัดระนอง เป็นจังหวัดเดียวในภาคใต้ที่ไม่พบโควิด 19 มี อสม. เป็นพลังสําคัญร่วมหน่วยงานในพื้นที่เข้มผู้เดินทางเข้า-ออกจังหวัด และพื้นที่ชายแดน
วันนี้ (6 กันยายน 2563) ที่อาคารเฉลิมพระเกียรติ 80 พรรษา องค์การบริหารส่วนจังหวัดระนอง นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วย นายแพทย์เกียรติภูมิ วงศ์รจิต อธิบดีกรมสุขภาพจิต นายแพทย์ยงยศ ธรรมวุฒิ รองปลัดกระทรวงสาธารณสุข นายแพทย์พิทักษ์พล บุณยมาลิก ผู้ตรวจราชการกระทรวงสาธารณสุข เขตสุขภาพที่ 11 และผู้บริหารกระทรวงสาธารณสุข ลงพื้นที่เยี่ยมอาสาสมัครสาธารณสุขประจําหมู่บ้าน (อสม.) จังหวัดระนอง โดยนายอนุทิน ให้สัมภาษณ์ว่า ขอชื่นชมหน่วยงานทุกภาคส่วนในจังหวัดระนอง รวมถึงอาสาสมัครสาธารณสุขประจําหมู่บ้าน (อสม.) ที่ช่วยกันเฝ้า ระวังป้องกัน โรคโควิด 19 ในพื้นที่ อย่างเข้มแข็ง เข้มงวดในการเดินทางเข้าออกจังหวัด และในพื้นที่ชายแดนติดกับประเทศเพื่อนบ้านจนทําให้จังหวัดระนองไม่พบผู้ติดเชื้อโควิด 19 ตลอดระยะเวลาที่ผ่านมา
นายอนุทิน กล่าวต่อว่า อสม. เป็นกําลังหลักของกระทรวงสาธารณสุข ที่ทํางานเชิงรุกเคาะประตูบ้าน ให้ความรู้คนในชุมชน ช่วยให้ประเทศไทยมีการแพร่ระบาดของโรคโควิด 19 ในระดับต่ํา และเสริมให้ประเทศไทยมีระบบสาธารณสุขที่ดี จนเป็นที่ยอมรับจากนานาชาติ แต่อย่างไรก็ตามขอให้ อสม.ช่วยสื่อสารประชาชนในพื้นที่ว่าอย่าประมาท การ์ดอย่าตก ให้ใส่หน้ากากอนามัย/หน้ากากผ้าทุกครั้งที่ออกจากบ้าน นี่คือจุดแข็งที่ประเทศอื่นไม่มี นอกจากจะเป็นการป้องกันโควิด 19 แล้ว ยังสามารถป้องกันโรคระบบทางเดินหายใจอื่นๆ ได้ เช่น ไข้หวัดใหญ่ วัณโรค ส่วนการล้างมือบ่อยๆ สามารถช่วยลดการป่วยโรคทางเดินอาหาร ท้องร่วงได้ ทําให้ช่วยลดภาระค่าใช้จ่ายด้านสุขภาพของประเทศ
************************************* 6 กันยายน 2563